Συσχέτιση γλυκαιμικών δεικτών και επιπέδων θυρεοειδικών ορμονών με τη συχνότητα κατανάλωσης τροφίμων και ροφημάτων σε ασθενείς με υποθυρεοειδισμό
Creators: name: Κουρκούτα, Γεωργία Αριστείδη
Publisher: name: Aristotle University of Thessaloniki
Year: 2024
Subjects: Υποθυρεοειδισμός
Διατροφικές συνήθειες
Διατροφική πρόσληψη
Hypothyroidism
Dietary habits
Dietary intake

description: Εισαγωγή: Ο υποθυρεοειδισμός επιβραδύνει τις μεταβολικές διεργασίες, οδηγώντας σε αυξημένο σωματικό βάρος (παχυσαρκία) και δυσκολία απώλειας βάρους. Η παχυσαρκία σχετίζεται στενά με ανθυγιεινά διατροφικά πρότυπα, όπως η υπερκατανάλωση τροφίμων και ροφημάτων υψηλών σε ενεργειακή περιεκτικότητα, ζάχαρη και λίπος. Σκοπός της εργασίας είναι η διερεύνηση της σχέσης των διατροφικών συνηθειών με την ρύθμιση των θυρεοειδικών ορμονών και γλυκαιμικών δεικτών. Μέθοδοι: Το διάστημα Σεπτεμβρίου 2022-2023 καταγράφηκαν οι διατροφικές συνήθειες και συλλέχθηκαν βιοχημικά δεδομένα (θυρεοειδοτρόπος ορμόνη, γλυκόζη νηστείας, ινσουλίνη νηστείας) από 100 άτομα (μέσης ηλικίας 58,8 ± 12,5 ετών, 88 γυναίκες) που παρακολουθούνται στην Ενδοκρινολογική Κλινική του Ιπποκράτειου Γ.Ν.Θ.. Καταγράφηκε το σωματικό βάρος και υπολογίστηκαν οι δείκτες HOMA-IR και QUICKI Index. Πρωτεύον καταληκτικό σημείο είναι η διαφορά διατροφικών συνηθειών ανάμεσα στα άτομα με πλημμελή και καλή ρύθμιση του θυρεοειδούς αδένα ή με διαταραχή ή μη στους δείκτες αντίστασης ινσουλίνης. Δευτερεύον σημείο αποτελεί η καταγραφή των διατροφικών συνηθειών μέσω ερωτηματολογίου καταγραφής συχνότητας κατανάλωσης τροφίμων. Αποτελέσματα: Η πλειοψηφία (&gt;80%) του δείγματος είναι ρυθμισμένοι. Όλοι οι βιοχημικοί δείκτες (FT3, FT4, γλυκόζη νηστείας, γλυκοζυλιωμένη αιμοσφαιρίνη, ινσουλίνη νηστείας) βρίσκονται σε φυσιολογικά επίπεδα. Η πλειοψηφία των ατόμων βρίσκονται σε φυσιολογικά πλαίσια όσον αφορά την αντίσταση στην ινσουλίνη (60% για τον HOMA-IR και 71% για τον QUICKI). Η πλειοψηφία του δείγματος κυμαίνεται στις κατηγορίες του υπέρβαρου και της παχυσαρκίας (42 % και 28% αντίστοιχα). Τα τρόφιμα στα οποία παρατηρείται διαφορά στην συχνότητα κατανάλωσης τροφίμων ανάμεσα στα άτομα με ρύθμιση και μη είναι το λευκό ψωμί (p=0,016), το χοιρινό κρέας (p=0,035), τα λουκάνικα/μπέικον (p=0,038), η ενυδάτωση με μπουκάλι (p=0,010) και οριακά η σοκολάτα (p=0,056), και τα μπιφτέκια/ κεφτεδάκια/κιμάς (p=0,059). Δεν παρατηρείται ότι τα άτομα που είχαν TSH &gt;5,3 κατανάλωσαν σε μεγαλύτερο βαθμό ή σε μεγαλύτερη συχνότητα αυτά τα τρόφιμα από τα άτομα με καλή ρύθμιση. Ακόμα το δείγμα φαίνεται ότι ακολουθεί τις διαιτητικές συστάσεις για την πρόσληψη του κόκκινου κρέατος, το ψάρι, το κοτόπουλο, το ελαιόλαδο και τα φρούτα και λαχανικά. Συμπεράσματα: Στην παρούσα εργασία δεν παρατηρήθηκε σημαντική διαφορά στα τρόφιμα πλούσια σε θερμίδες και ζάχαρη όσον αφορά την συχνότητα κατανάλωσης τους ανάμεσα στα άτομα με πλημμελή ή καλή ρύθμιση της θυρεοειδικής λειτουργίας. Το ίδιο ισχύει και για την αντίσταση στην ινσουλίνη αλλά και τις διαφορετικές κατηγορίες σωματικού βάρους. Τα άτομα που λαμβάνουν αγωγή για υποθυρεοειδισμό καταναλώνουν σε υγιεινά πλαίσια τρόφιμα πλούσια σε θερμίδες και ζάχαρη σύμφωνα με τις συστάσεις. Γενικότερα, αποτυπώνεται μια υγιεινή διατροφή χωρίς έντονες αποκλίσεις από το γενικότερο πλαίσιο για την προαγωγή της υγιεινής διατροφής.
description: Introduction: Hypothyroidism decreases metabolic processes, leading to increased body weight (obesity) and difficulty in weight loss. Obesity is closely related to unhealthy dietary patterns, such as overconsumption of foods and beverages high in energy, sugar and fat. The purpose of the work is to investigate the relationship between dietary habits and the regulation of thyroid hormones and glycemic indices. Methods: During September 2022-2023, dietary habits were recorded and biochemical data were collected (thyroid-stimulating hormone, fasting glucose, fasting insulin) from 100 subjects (mean age 58.8 ± 12.5 years, 88 women) attending the Endocrinology Clinic of Hippocratio G.N.Th.. Body weight was recorded and HOMA-IR and QUICKI Index were calculated. The primary endpoint is the difference in dietary habits between individuals with poor and good thyroid gland regulation and with or without impaired insulin resistance indices. The secondary endpoint is the recording of eating habits through a questionnaire recording the frequency of food consumption. Results: The majority (&gt;80%) of the sample are well regulated. All biochemical markers (FT3, FT4, fasting blood glucose, glycated hemoglobin, fasting insulin) are at normal levels. Most subjects are in the normal range for insulin resistance (60% for HOMA-IR and 71% for QUICKI). Most of the sample is in the categories of overweight and obesity (42% and 28% respectively). Foods with a difference in frequency of food consumption between regulated and nonregulated subjects are white bread (p=0.016), pork (p=0.035), sausages/bacon (p=0.038), bottle hydration (p=0.010) and marginally chocolate (p=0.056), and burgers/meatballs/minced meat (p=0.059). It is not observed that subjects who had TSH &gt;5.3 consumed more or more frequently these foods than well-regulated subjects. Still the sample seems to follow the dietary recommendations for the intake of red meat, fish, chicken, olive oil and fruits and vegetables. Conclusions: In the present work, no significant difference was observed in foods rich in calories and sugar in terms of their consumption frequency between individuals with poor or good regulation of thyroid function. The same applies to insulin resistance and different body weight categories. People being treated for hypothyroidism eat healthy foods high in calories and sugar as recommended. More generally, a healthy diet is captured without strong deviations from the general framework for the promotion of healthy nutrition.